ESSO บวกกว่า 4% โบรกฯแนะ “ซื้อเก็งกำไร” เคาะเป้า 17 บ. ชูเทคนิคสวย
ESSO บวกกว่า 4% โบรกฯแนะ "ซื้อเก็งกำไร" เคาะเป้า 17 บ. ชูเทคนิคสวย โดย ณ เวลา 15.23 น. ราคาอยู่ที่ 15.10 บาท บวก 0.60 บาท หรือ 4.14% สูงสุด 15.20 บาท ต่ำสุด 14.60 บาท ด้วยมูลค่าซื้อขาย 128.56 ล้านบาท 
1 พ.ย. 2561

ผู้สื่อข่าวรายงานว่า ราคาหุ้นบริษัท เอสโซ่ (ประเทศไทย) จำกัด (มหาชน) หรือ ESSO ณ เวลา 15.23 น. อยู่ที่ 15.10 บาท บวก 0.60 บาท หรือ 4.14% สูงสุด 15.20 บาท ต่ำสุด 14.60 บาท ด้วยมูลค่าซื้อขาย 128.56 ล้านบาท

ด้าน บล.กสิกรไทย ระบุในบทวิเคราะห์ (1 พ.ย.61) แนะ “ซื้อเก็งกำไร” โดยมีเป้าหมายการทำกำไรที่บริเวณ 16 และ 17 ขณะที่ใช้การถดถอยตัวหลุด 14.4 เป็น stop loss โดย ESSO ภาพระดับวัน หลังจากที่ราคายกตัวขึ้นทำจุดสูงบริเวณ 17 ก็ได้มีการถดถอยตัวลงภายในช่องขนานกดตัว โดยล่าสุด ราคายกตัวเข้าทดสอบขอบบนของช่องขนาน พร้อมด้วย vol ที่เพิ่มสูงขึ้น ด้านสัญญาณของ MACD ยกตัวขึ้นเหนือ Signal line จึงประเมิน ราคามีสิทธิยกตัวขึ้นต่อ